Uredba Komisije (ES) št. 409/2001

z dne 28. februarja 2001

o spremembi Uredbe (ES) št. 1162/95 o posebnih podrobnih pravilih za uporabo sistema uvoznih in izvoznih dovoljenj za žita in riž

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske Skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1666/2000 [2], in zlasti člena 13(11) Uredbe,

ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž [3], kakor je bila nazadnje spremenjena z Uredbo (ES) št. 1667/2000 [4], in zlasti členov 9(2) in 13(15) Uredbe,

ob upoštevanju naslednjega:

(1) Uredba Sveta (ES) št. 2851/2000 [5] vzpostavlja nekatere koncesije v obliki tarifnih kvot Skupnosti za nekatere kmetijske proizvode in kot samostojni in prehodni ukrep določa uskladitev nekaterih kmetijskih koncesij, predvidenih v Evropskem sporazumu s Poljsko. Odprava nadomestil za navadno pšenico, moko in otrobe, izvožene na Poljsko, je ena od koncesij.

(2) Poljski organi so se obvezali, da bodo zagotovili, da je uvoz na Poljsko dovoljen samo pošiljkam proizvodov Skupnosti pod tarifnimi oznakami KN 100190, 1101, 1102 in ex2302, za katere ni bilo odobreno nikakršno nadomestilo. V ta namen je treba vstaviti člen v Uredbo Komisije (ES) št. 1162/95 [6], kakor je bila nazadnje spremenjena z Uredbo (ES) št. 2110/2000 [7], ki določa obveznost, da se predloži potrjen izvod izvoznega dovoljenja, vključno s posebnimi podatki, ki jamčijo, da ni bilo odobreno nobeno izvozno nadomestilo za navedene proizvode. Da bi vzpostavili povezavo med uvoženimi proizvodi in proizvodi, navedenimi na izvoznem dovoljenju, se od izvajalcev zahteva, da pri uvozu na Poljsko predložijo potrjen izvod izvozne deklaracije, ki vsebuje posebne podatke o izvoznem dovoljenju.

(3) Ukrepi, predvideni v tej uredbi, so v skladu z mnenjem Upravljalnega odbora za žita —

SPREJELA NASLEDNJO UREDBO:

Člen 1

V Uredbi (ES) št. 1162/95 se doda naslednji člen 7a:

"Člen 7a

1. Naslednje določbe se uporabljajo za izvoz proizvodov pod tarifnimi oznakami KN 100190, 1101, 1102 in ex2302, z izjemo proizvodov pod tarifno oznako KN 230250, navedenih v členu 1(1) Uredbe (EGS) št. 1766/92, na Poljsko.

2. Za izvoz, iz odstavka 1, je potrebna predložitev potrjenega izvoda izvoznega dovoljenja, izdanega v skladu s členom 7(3a) in s tem členom, ter pravilno potrjenega izvoda izvozne deklaracije pristojnim poljskim organom za vsako pošiljko. Izvoz ni dovoljen za blago, ki je bilo predhodno že izvoženo v drugo tretjo državo.

3. Dovoljenja morajo vsebovati:

(a) v okencu 7, besedo "Poljska";

(b) v okencu 15, poimenovanje blaga v skladu s kombinirano nomenklaturo;

(c) v okencu 16, osemštevilčno oznako kombinirane nomenklature in količino v tonah za vsak proizvod iz okenca 15;

(d) v okencih 17 in 18, skupno količino proizvodov iz okenca 16;

(e) v okencu 20, eno od naslednjih:

- Exportación a Polonia. Artículo 7 bis del Reglamento (CE) no 1162/95

- Udførsel til Polen. Artikel 7a i forordning (EF) nr. 1162/95

- Ausfuhr nach Polen. Artikel 7a der Verordnung (EG) Nr. 1162/95

- Εξαγωγή στην Πολωνία. Άρθρο 7α του κανονισμού (ΕΚ) αριθ. 1162/95

- Export to Poland. Article 7a of Regulation (EC) No 1162/95

- Exportation en Pologne. Article 7 bis du règlement (CE) no 1162/95

- Esportazione in Polonia. Articolo 7 bis del regolamento (CE) n. 1162/95

- Uitvoer naar Polen. Artikel 7 bis van Verordening (EG) nr. 1162/95

- Exportação para a Polónia. Artigo 7.oA do Regulamento (CE) n.o 1162/95

- Vienti Puolaan. Asetuksen (EY) N:o 1162/95 7 a artikla

- Export till Polen. Artikel 7a i förordning (EG) nr 1162/95;

(f) v okencu 22, poleg besed, določenih v členu 7(3a), eno od naslednjih:

- Sin restitución por exportación

- Uden eksportrestitution

- Ohne Ausfuhrerstattung

- Χωρίς επιστροφή κατά την εξαγωγή

- No export refund

- Sans restitution à l'exportation

- Senza restituzione all'esportazione

- Zonder uitvoerrestitutie

- Sem restituição à exportação

- Ilman vientitukea

- Utan exportbidrag;

(g) dovoljenja so veljavna samo za tako določene proizvode in količine.

4. Za dovoljenja, izdana po tem členu, velja obveznost izvoza v namembni kraj, naveden v okencu 7.

5. Na zahtevo zadevne stranke se izda overjena kopija potrjenega dovoljenja.

6. Prvi ponedeljek v vsakem mesecu pristojni organi držav članic obvestijo Komisijo o količinah, za katere so bila izdana dovoljenja, razčlenjenih po oznakah kombinirane nomenklature."

Člen 2

Ta uredba začne veljati z dnem objave v Uradnem listu Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. februarja 2001

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 329, 30.12.1995, str. 18.

[4] UL L 193, 29.7.2000, str. 3.

[5] UL L 332, 28.12.2000, str. 7.

[6] UL L 117, 24.5.1995, str. 2.

[7] UL L 250, 5.10.2000, str. 23.

--------------------------------------------------